## APSTIPRINĀTS

Ķekavas novada pašvaldības

Iepirkuma komisijas

2018.gada 9.aprīļa sēdē

Protokols Nr.16

**Iepirkuma procedūras**

**Bērnu rotaļu laukuma elementu piegāde un uzstādīšana Ķekavas novadā**

**NOLIKUMS**

Identifikācijas numurs ĶNP 2018/9

Ķekavas pagasts, Ķekavas novads, 2018

## Vispārīgā informācija

* 1. Iepirkuma identifikācijas numurs ĶNP 2018/9
	2. Pasūtītājs:

|  |  |
| --- | --- |
| **Pasūtītāja nosaukums** | Ķekavas novada pašvaldība |
| **Pasūtītāja adrese** | Gaismas iela 19 k-9-1, Ķekava, Ķekavas pagasts, Ķekavas novads, LV-21233 |
| **Nodokļu maksātāja reģistrācijas kods** | 90000048491 |
| **Bankas rekvizīti nodrošinājuma iemaksai** | Konts: LV62UNLA0050014272800AS "SEB Banka", Dienvidu filiāle |
| **Tālruņa numurs** | +371 67935803 |
| **E-pasta adrese** | iepirkumi@kekava.lv |
| **Pasūtītāja profila adrese** | [www.kekavasnovads.lv](http://www.kekavasnovads.lv) |
| **Kontaktpersona** | Ilga Viegliņa, tālruņa numurs +371 67935803, e-pasta adrese: iepirkumi@kekava.lv  |

**2. Iepirkuma priekšmeta apraksts**

2.1. Iepirkuma priekšmets ir Bērnu rotaļu laukuma elementu piegāde un uzstādīšana Ķekavas novadā, saskaņā ar tehniskajā specifikācijā (3.pielikums) noteiktajām prasībām.

2.2. Iepirkuma nomenklatūra (CPV kods): 37535200-9 (spēļu laukuma aprīkojums).

2.3. Iepirkuma procedūrasiepirkuma priekšmets nav dalīts daļās.

2.4. Iepirkuma apjoms: atbilstoši tehniskajai specifikācijai.

**3. Nolikuma saņemšanas kārtība**

* 1. Ar Nolikumu var iepazīties Ķekavas novada pašvaldības Centrālajā administrācijā, 30.kabinetā, Gaismas ielā 19 k-9-1, Ķekavā, Ķekavas pagastā, Ķekavas novadā, LV-2123, pirmdienās no 8:00-18:00, otrdienās un trešdienās no 8:00-17:00, ceturtdienās no 9:00-19:00, piektdienās no 8:00-14:00, pusdienas pārtraukums no 13:00-14:00, izņemot piektdienas. Iepirkuma procedūras dokumentācijai ir nodrošināta tieša un brīva elektroniskā pieeja pasūtītāja profila adresē: <http://www.kekavasnovads.lv/pub/index.php?id=2289> .

## Pasūtītājs nodrošina brīvu un tiešu elektronisko pieeju nolikumam, visiem papildus nepieciešamajiem dokumentiem un aktuālākai informācijai pasūtītāja mājas lapā internetā: [www.kekavasnovads.lv](http://www.kekavasnovads.lv) sadaļā *„Pašvaldības iepirkumi 2018”*.

##  Ieinteresēto piegādātāju pienākums ir pastāvīgi sekot līdz aktuālajai informācijai Pasūtītāja interneta mājas lapā un ievērot to, sagatavojot savu piedāvājumu.

**4. Piedāvājuma iesniegšanas kārtība**

4.1. Pretendents piedāvājumus var iesniegt personīgi vai nosūtīt ar pasta/kurjera starpniecību nolikuma 3.1.punktā norādītajā adresē, darbdienās, bet ne vēlāk kā līdz **2018.gada 23.aprīļa plkst.11:00** (atvēršanas sēde). Nosūtot piedāvājumu pa pastu (kurjerpastu), jānodrošina, lai piedāvājumi tiktu piegādāti **līdz 2018.gada 23.aprīlim plkst.11.00**. Piedāvājumi, kas tiks piegādāti pēc šī termiņa, netiks atvērti un tiks nosūtīti Pretendentam atpakaļ.

4.2. Iesniegtie piedāvājumi ir Pasūtītāja īpašums.

4.3. Pretendents var atsaukt vai apmainīt savu piedāvājumu līdz piedāvājumu iesniegšanas termiņa beigām, ierodoties darbdienās personīgi piedāvājumu uzglabāšanas vietā - Ķekavas novada pašvaldībā-, apmainot piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.

4.4. Piedāvājumi, kas nav iesniegti šajā nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, vai kas iesniegti pēc norādītā piedāvājumu iesniegšana termiņa, netiek izskatīti un tiek atdoti atpakaļ iesniedzējam.

## 5. Piedāvājuma nodrošinājums

5.1 Pretendents iesniedz bankas vai apdrošināšanas sabiedrības izsniegtu piedāvājuma nodrošinājumu ar apliecinātu bankas maksājuma uzdevumu, saskaņā ar Iepirkuma procedūras nolikuma (7.pielikums) formu vai veic iemaksu, 600,00 EUR (seši simti euro) apmērā, Ķekavas novada pašvaldības nolikumā norādītajā norēķinu kontā ar norādi – *“Piedāvājuma nodrošinājums Iepirkuma procedūrai ID Nr. ĶNP 2018/9 “Bērnu rotaļu laukuma elementu piegāde un uzstādīšana Ķekavas novadā””*.

Bez piedāvājuma nodrošinājuma pretendenta piedāvājums netiek izskatīts. Piedāvājuma nodrošinājums, kas neatbilst Nolikuma prasībām, tiek noraidīts un pretendenta piedāvājums netiek izskatīts.

5.2. Piedāvājuma nodrošinājumu iesniedz tādas kredītiestādes, kura saņēmusi atļauju sniegt finanšu pakalpojumus Latvijas Republikā, neatsaucamas beznosacījumu garantijas formā saskaņā ar Nolikumam pievienoto paraugu 7. pielikumā vai kā apdrošināšanas polisi, kuru izsniegusi apdrošināšanas sabiedrība, kas saņēmusi atļauju sniegt apdrošināšanas pakalpojumus Latvijas Republikā, un kurā nodrošinājuma devējs (kredītiestāde vai apdrošināšanas sabiedrība) apņemas izmaksāt pasūtītājam nodrošinājuma summu, ja:

5.2.1. pretendents atsauc savu piedāvājumu, kamēr ir spēkā piedāvājuma nodrošinājums;

5.2.2. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu;

5.2.3. pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu pasūtītāja noteiktajā termiņā.

5.3. Piedāvājuma nodrošinājuma spēkā esamības termiņš: 120 (viens simts divdesmit) kalendāra dienas, skaitot no 4.1. punktā norādītās piedāvājumu iesniegšanas termiņa dienas.

5.4. Piedāvājuma nodrošinājuma dokumenta oriģinālu iesniedz kā atsevišķu dokumentu, pievienojot to piedāvājuma dokumentiem, kā apliecinātu kopiju dokumentu sējumā.

5.5. Piedāvājuma nodrošinājuma dokuments vai iemaksātā naudas summa, pamatojoties uz pretendenta iesniegumu, tiek atdots vai atmaksāts, uz iesniegumā norādīto konta numuru, pretendentam, iestājoties jebkuram no turpmāk minētajiem nosacījumiem:

5.5.1. ir beidzies Nolikuma 5.3. punktā minētais piedāvājuma nodrošinājuma spēkā esamības termiņš;

5.5.2. ir noslēgts iepirkuma līgums;

5.5.3. pretendentam, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājuma dokuments tiek atdots pēc tam, kad šis pretendents pēc iepirkuma līguma noslēgšanas ir iesniedzis līguma nodrošinājumu.

**6. Informācijas apmaiņa**

Saziņa starp Pasūtītāju (Iepirkuma komisiju) un ieinteresētajiem piegādātājiem/pretendentiem iepirkuma ietvaros notiek latviešu valodā pa e-pastu. Ieinteresētais piegādātājs saziņas dokumentu nosūta uz nolikumā norādīto Pasūtītāja kontaktpersonas e-pasta adresi. Pasūtītājs saziņas dokumentu nosūta uz piedāvājumā norādīto ieinteresētā piegādātāja/pretendenta e-pastu.

6.1. Pasūtītājs izskatīs un sagatavos atbildes uz savlaicīgi saņemtajiem rakstveida jautājumiem, kas saistīti ar šī iepirkuma norisi triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.

6.2. Pasūtītājs papildu informāciju nosūta piegādātājam, kas uzdevis jautājumu, uz viņa norādīto e-pasta adresi un vienlaikus ievieto šo informāciju mājaslapā internetā, kurā ir pieejami iepirkuma dokumenti, norādot arī uzdoto jautājumu.

7. **Piedāvājuma noformēšana**

## 7.1. Piedāvājums sastāv no šādiem dokumentiem:

## 7.1.1. Pretendenta pieteikuma dalībai iepirkumā un pretendenta apliecinājuma;

## 7.1.2. Pretendenta atlases dokumentiem;

7.1.3. Tehniskā piedāvājuma dokumentiem;

7.1.4. Finanšu piedāvājuma dokumentiem.

7.2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem.

7.3. Piedāvājuma sākumā ievieto satura rādītāju. Piedāvājuma lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:

7.3.1. norādi par kopējo cauraukloto lapu skaitu;

7.3.2. Pretendenta (ja Pretendents ir fiziska persona) vai tā pārstāvja parakstu un paraksta atšifrējumu;

7.3.3. apliecinājuma vietas nosaukumu un datumu.

7.4. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta vai notariāli apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:

7.4.1. norādi „TULKOJUMS PAREIZS”;

7.4.2. Pretendenta vai tā pārstāvja parakstu un paraksta atšifrējumu;

7.4.3. apliecinājuma vietas nosaukumu un datumu.

7.5. Ja Pretendents iesniedz dokumentu kopijas, Pretendents tās apliecina. Kopijas apliecinājums ietver:

7.5.1. norādi „KOPIJA PAREIZA”;

7.5.2. Pretendenta vai tā pārstāvja parakstu un paraksta atšifrējumu;

7.5.3. apliecinājuma vietas nosaukumu un datumu.

7.6. Pretendenta pieteikumu dalībai iepirkuma konkursā, pretendenta apliecinājumu, Tehnisko piedāvājumu, Finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma caurauklojumus apliecina:

7.6.1. Pretendenta paraksttiesīga amatpersona;

7.6.2. pārstāvēttiesīgs personālsabiedrības biedrs, ievērojot šī punkta 7.6.1. apakšpunktā noteikto (ja pretendents ir personālsabiedrība);

7.6.3. visi personu apvienības dalībnieki, ievērojot šī punkta 7.6.1. un 7.6.2. apakšpunktā noteikto (ja pretendents ir personu apvienība);

7.6.4. pretendenta pilnvarota persona, iesniedzot arī pilnvaras oriģinālu vai apliecinātu kopiju.

7.7. Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot 7.6.1., 7.6.2., un 7.6.3. apakšpunktā noteikto.

7.8. Piedāvājumu iesniedz aizlīmētā ārējā iepakojumā, uz kura norāda:

7.8.1. Pasūtītāja nosaukumu, reģistrācijas numuru, adresi;

7.8.2. Pretendenta nosaukumu, reģistrācijas numuru, **adresi**;

7.8.3. Pretendenta kontaktpersonas vārdu, uzvārdu, telefona numuru, **e-pasta adresi**;

7.8.4. atzīmi **Piedāvājums iepirkumam PIL 9.panta kārtībā„** **Bērnu rotaļu laukuma elementu piegāde un uzstādīšana Ķekavas novadā”, iepirkuma identifikācijas Nr*.* ĶNP 2018/9*;***

*7.8.5.* atzīmi *„Neatvērt pirms piedāvājumu atvēršanas sanāksmes”.*

7.9. Piedāvājuma iepakojumā ievieto piedāvājuma oriģinālu un divas tā kopijas. Uz piedāvājuma oriģināla norāda atzīmi “ORIĢINĀLS”, uz kopijām - atzīmi “KOPIJA”. Uz katru eksemplāru norāda arī pretendenta nosaukumu un reģistrācijas numuru vai personas kodu.

## Piedāvājuma ārējā iepakojumā ievieto CD matricu vai USB zibatmiņu ar Tehnisko un finanšu piedāvājumu Ms.Word vai Ms.Excel un PDF formātā, kas ir ieskenēti ar pretendenta pārstāvja parakstu, ievērojot nolikuma 7.6.punktā noteiktās prasības.

7.10. Iesniegtie piedāvājumi Pretendentiem netiek atgriezti.

7.11. Pretrunu gadījumā starp piedāvājuma oriģinālu un kopiju tiks ņemts vērā piedāvājuma oriģināls.

7.12. Visiem Pretendenta iesniegtiem dokumentiem jābūt noformētiem saskaņā ar Ministru kabineta 2010. Gada 28.septembra noteikumiem Nr. 916 “Dokumentu izstrādāšanas un noformēšanas kārtība”.

7.13. Pretendenti var iesniegt piedāvājumu par vienu vai vairākām daļām vienā variantā saskaņā ar Tehnisko specifikāciju (Pielikums Nr.3).

7.14. Par jebkuru informāciju, kas ir konfidenciāla, dokumentos jābūt īpašai norādei.

7.15. Pretendents sedz piedāvājuma sagatavošanas un iesniegšanas izmaksas. Pasūtītājs un iepirkuma komisija neuzņemas nekādas saistības par šīm izmaksām neatkarīgi no iepirkuma rezultāta.

**8. Pretendentu izslēgšanas nosacījumi**

8.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

8.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

8.1.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150*euro*.

8.1.3. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

8.1.4. iepirkuma dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL[25. panta](https://likumi.lv/doc.php?id=287760#p25)pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem.

8.2. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 8.1. punkta  nosacījumi.

8.3. Attiecībā uz ārvalstī reģistrētu vai pastāvīgi dzīvojošu pretendentu un šā nolikuma 8.2. punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un šā nolikuma 8.2. punktā minēto personu neattiecas nolikuma 8.1.punktā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkumu komisija to izslēdz no dalības iepirkumā.

8.4. Ja saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju iepirkumu komisija konstatē, ka pretendentam vai nolikuma 8.2. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, par to informē pretendentu un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.

8.5. Pretendents, lai apliecinātu, ka tam un nolikuma 8.2. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, nolikuma 8.4.punktā minētajā termiņā iesniedz:

8.5.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

8.5.2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

8.5.3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.

8.6. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas nolikuma 8.1. punktā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas nolikuma 8.1.punktā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai nolikuma 8.2. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

8.7. Ja noteiktajā termiņā nolikuma 8.5. vai 8.6.punktā minētais apliecinājums nav iesniegts, iepirkumu komisija pretendentu izslēdz no dalības iepirkumā.

## 9. Pretendenta kvalifikācija:

|  |  |  |
| --- | --- | --- |
| **Nr. p.k.** | **Pretendenta kvalifikācijas prasības** | **Pretendenta iesniedzamie dokumenti** |
| 9.1.  | N/a | Pretendenta pieteikums dalībai iepirkumā, ietverot apliecinājumu, ka uz Pretendentu neattiecas Publisko iepirkumu likuma 9. panta astotajā daļā ietvertie izslēgšanas nosacījumi (Pielikums Nr.1).  |
| 9.2. | N/a | Pretendenta apliecinājums (Pielikums Nr.2). |
|  | **Pretendenta atbilstība profesionālās darbības veikšanai:** |  |
| 9.3. | Pretendents un Pretendenta norādītā persona, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām (komersants), normatīvajos tiesību aktos noteiktajos gadījumos ir reģistrēts komercreģistrā vai līdzvērtīgā reģistrā ārvalstīs. Pasūtītājs par reģistrācijas faktu Latvijā reģistrētiem Pretendentiem un personām, uz kuru iespējām pretendents balstās, pārliecināsies LR Uzņēmumu reģistra mājas lapā www.ur.gov.lv.Ja piedāvājumu iesniedz personu apvienība un Pasūtītājs ir pieņēmis lēmumu slēgt iepirkuma līgumu ar konkrēto personu apvienību, tai līdz iepirkuma līguma noslēgšanas dienai jābūt reģistrētai Komercreģistrā (vai līdzvērtīgā reģistrā ārvalstīs), izveidojot pilnsabiedrību, vai jānoslēdz sabiedrības līgums, vienojoties par apvienības dalībnieku atbildības sadalījumu. | 1. Kompetentas institūcijas izsniegta licence, reģistrācijas apliecība vai cits līdzvērtīgs dokuments, kas apliecina, ka ārvalstīs reģistrēts Pretendents un Pretendenta norādītā persona, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ir reģistrējies normatīvajos aktos noteiktajā kārtībā Komercreģistrā vai līdzvērtīgā komercdarbību reģistrējošā iestādē ārvalstīs. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai. Latvijā reģistrēta Pretendenta atbilstību minētajai prasībai Pasūtītājs pārbaudīs Latvijas Republikas Uzņēmumu Reģistra atkalizmantotāja datu bāzē [www.lursoft.lv](http://www.lursoft.lv).2. Pretendenta apliecinājums, ka gadījumā, ja ar Pretendentu tiks noslēgts iepirkuma līgums, pirmo reizi uzsākot īslaicīgu profesionālo pakalpojumu sniegšanu Latvijas Republikā, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms).3. Personu apvienību apliecinājums, ka gadījumā, ja ar Personu apvienību tiks slēgts iepirkuma līgums, tā līdz iepirkuma līguma noslēgšanas dienai vai nu reģistrēsies Komercreģistrā (vai līdzvērtīgā reģistrā ārvalstīs), izveidojot pilnsabiedrību, vai arī noslēgs sabiedrības līgumu, vienojoties par apvienības dalībnieku atbildības sadalījumu *(attiecīgo variantu norāda).* |
| **9.4.**  | **Pretendenta saimnieciskais un finansiālais stāvoklis** |  |
| 9.4.1. | Pretendenta minimālais gada finanšu apgrozījums (neto apgrozījums) iepriekšējo 3 (trīs) noslēgto finanšu gadu periodā vai, ja Pretendenta darbības laiks ir īsāks par trim gadiem no tā reģistrācijas dienas nav mazāks par 70000 EUR (septiņdesmit tūkstoši euro) | Pretendentam jāiesniedz informācija, atbilstoši Nolikuma 9.pielikuma formai, kas apliecina, ka Pretendenta minimālais gada finanšu apgrozījums (neto apgrozījums) iepriekšējo 3 (trīs) noslēgto finanšu gadu periodā vai, ja Pretendenta darbības laiks ir īsāks par trim gadiem, no tā reģistrācijas dienas nav mazāks par 70000 EUR (septiņdesmit tūkstoši euro); |
| 9.4.2. | Ja piedāvājumu iesniedz personālsabiedrība, vidējais neto apgrozījums 3 (trīs) noslēgto finanšu gadu periodā līdz piedāvājuma iesniegšanas brīdim tiek aprēķināts kā summa no visu dalībnieku kopējā gada apgrozījuma iepriekšējo 3 (trīs) noslēgto finanšu gadu periodā līdz piedāvājuma iesniegšanas brīdim, ņemot vērā dibināšanas vai darbības uzsākšanas laiku. | Ja piedāvājumu iesniedz personālsabiedrība vidējais neto apgrozījums 3 (trīs) noslēgto finanšu gadu periodā līdz piedāvājuma iesniegšanas brīdim tiek aprēķināts kā summa no visu dalībnieku kopējā gada apgrozījuma iepriekšējo 3 (trīs) noslēgto finanšu gadu periodā līdz piedāvājuma iesniegšanas brīdim, ņemot vērā dibināšanas vai darbības uzsākšanas laiku.  |
| 9.4.3.  | Pretendentam uz līguma slēgšanas brīdi ir pietiekami finanšu līdzekļi, lai savlaicīgi un kvalitatīvi izpildītu Tehniskajā specifikācijā norādītos Darbus. | Apliecinājuma teksts iekļauts nolikuma 2.pielikumā “Pretendenta apliecinājums”. |
| 9.4.4. | Ja pretendents balstās uz citu personu saimnieciskajām un finansiālajām iespējām, pretendents pierāda pasūtītājam, ka viņa rīcībā būs nepieciešamie resursi. Šādā gadījumā Pasūtītājs iepirkuma līgumā norādīs, ka piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | Vienošanās par sadarbību konkrētā līguma izpildē, ja pretendents balstās uz citu personu saimnieciskajām un finansiālajām iespējām.  |
| **9.5.** | **Prasības attiecībā uz pretendenta tehniskajām un profesionālajām spējām** |  |
| 9.5.1.  | Pretendents kā ģenerāluzņēmējs pēdējo trīs gadu (2015., 2016. un 2017. gads) laikā ir veicis: 1) vismaz divas līdzvērtīgas rotaļiekārtu piegādes un uzstādīšanas darbus, *Par līdzvērtīgiem pasūtījumiem ir uzskatāmi tādi, kuros ir veikta jaunu bērnu rotaļu laukumu iekārtu piegāde un uzstādīšana par līgumcenu vismaz 10 000 euro apmērā katrā līgumā (objektā). Vairākos līgumos (objektos) iegūtā pieredze nav skaitāma kopā.)* 2) kas ir pienācīgi un noteiktajā termiņā pabeigti un nodoti pasūtītājam uz piedāvājuma iesniegšanas brīdi, 3) kuru apjoms nav mazāks par piedāvāto līgumcenu(prasībai kumulatīvs raksturs). | 1. Izziņa par pretendenta svarīgāko darbu izpildi atbilstoši norādītajai prasībai (Pielikums Nr.6).2. Vismaz divas pozitīvas atsauksmes par iepriekšējo trīs gadu laikā (2015., 2016., 2017. gads) veiktajiem darbiem atbilstoši norādītajai prasībai un uz kuru pieredzi Pretendents balstās. |
| 9.5.2.  | Pretendentam ir pietiekošs atbilstošu tehnisko iekārtu un līdzekļu skaits nolikumā norādīto Darbu kvalitatīvai un savlaicīgai veikšanai. | Informācija par instrumentiem, iekārtām un tehnisko aprīkojumu, kas pieejams pretendentam līguma izpildei. |
| 9.5.3.  | Ja pretendents balstās uz citu personu tehniskajām un profesionālām iespējām konkrētā iepirkuma līguma izpildei, pretendents pierāda, ka tā rīcībā būs nepieciešamie resursi. | Vienošanās par nepieciešamo resursu nodošanu piegādātāja rīcībā, ja Pretendents balstās uz citu personu tehniskajām un profesionālām iespējām. Līguma slēgšanas tiesību piešķiršanas gadījumā vienošanās tiks pievienota iepirkuma līgumam. |
| 9.5.4. | Ja pretendents, lai apliecinātu profesionālo pieredzi vai nolikuma prasībām atbilstoša personāla pieejamību, balstās uz citu personu iespējām, pretendents norāda tos specifikācijā norādītos Darbus, kurus veiks attiecīgā persona un kuru izpildei attiecīgās spējas nepieciešamas. | Izziņa par specifikācijā norādītajiem darbiem, kurus veiks persona, uz kuru iespējām pretendents balstās, ja pretendents, lai apliecinātu profesionālo pieredzi vai nolikuma prasībām atbilstoša personāla pieejamību, balstās uz citu personu iespējām. |
| 9.5.5. | Pretendenta veiktajiem materiāliem un darbiem tiek dota ne mazāk kā 3 (trīs) gadu garantija. Pretendents veiktajiem darbiem un materiāliem var dot lielāku garantijas laiku. | Informācija jānorāda nolikuma 1.pielikumā “Pretendenta pieteikums dalībai iepirkumā”. |
| 9.5.6. | Pretendenta apliecinājums par darbu izpildes termiņa ievērošanu. Ja darbu izpildes termiņš netiks ievērots, no Izpildītāja tiks iekasēts līgumsods 1% (viens procents) apmērā no kopējās līgumcenas par katru kavējuma dienu, bet ne vairāk kā 10% no līguma kopējās summas. | Apliecinājuma teksts iekļauts nolikuma 2.pielikumā “Pretendenta apliecinājums”. |
| 9.5.7. | Pretendents nodrošina pietiekamu skaitu kvalificēta personāla, kas nodrošina Tehniskās specifikācijas uzdevumu izpildi.  | Tehnisko personālu vai institūciju, kuras iesaistīs Darbu veikšanā, saraksts |
| 9.5.8. | Ārvalstu Pretendenta speciālista kvalifikācijai jāatbilst speciālista reģistrācijas valsts prasībām attiecīgo pakalpojumu sniegšanai.  | Pretendenta personāls, kuram profesionālā kvalifikācija ir iegūta ārzemēs, iesniedz dokumentu, kas pierāda, ka attiecīgais personāls ir kvalificēts tajā dalībvalstī, kur tas ir reģistrēts (ja attiecināms). |
| 9.5.9. | Rotaļu ierīces sertificētas atbilstoši standarta EN 1176 vai ekvivalenta standarta prasībām. | Atbilstības deklarācija latviešu valodā, kas apliecina, ka bērnu rotaļiekārtas atbilst nolikuma 9.5.9.punktā noteiktajām prasībām. Sertifikātā jābūt minētam iekārtas kodam un galvenajiem parametriem. |
| 9.5.10. | Informācija par Pretendenta personu apvienībā ietilpstošo dalībnieku/ apakšuzņēmēju. | Pretendenta personu apvienībā ietilpstošā dalībnieka/ apakšuzņēmējaapliecinājums (Pielikums Nr.8). |
| **10.** | **Prasības** **Tehniskā piedāvājuma izstrādāšanai** |  |
|  | Pretendenta Tehniskajam piedāvājumam jāatbilst Nolikuma 3.pielikumā norādītajai Tehniskajai specifikācijai.  | 1. Tehniskais piedāvājums (Pielikums Nr.4).2. Darbu veikšanas kalendārais grafiks (tabulas veidā), atspoguļojot katras nedēļas veicamo darbu apjomu, ņemot vērā nolikumā noteikto darbu izpildes termiņu. |
| **11.** | **Prasības Finanšu piedāvājuma izstrādāšanai** |  |
|  | Prasības norādītas nolikuma 12.punktā. | Finanšu piedāvājums (Pielikums Nr.5). |

**12. Prasības Finanšu piedāvājuma izstrādāšanai**

* 1. Pretendents patstāvīgi sagatavo Finanšu piedāvājumu atbilstoši nolikuma 5. pielikumam.
	2. Finanšu piedāvājumā norādītajai darbu secību un darbu apjomu, kas norādīts tehniskajā specifikācijā, mainīt nedrīkst.
	3. Aprēķinos iekļaujami pilnīgi visi tehniskajā specifikācijā paredzētie darbu un materiālu apjomi un izmaksas. Pretendents neparedzēto darbu un materiālu apjomu pierādīšanai nevar atsaukties uz nepietiekošām tehniskām specifikācijām, kuras pasūtītājs sagatavojis nepietiekamu ar bērnu rotaļiekārtu izgatavošanu, piegādi un montāžu zināšanu dēļ.
	4. Pretendents nedrīkst patvaļīgi izslēgt kādu no Darbu daudzumu sarakstā norādītajām Darbu un Materiālu pozīcijām, kā arī patvaļīgi mainīt norādītos apjomus. Tāpat pretendents nedrīkst patvaļīgi veikt grozījumus: izlaist atsevišķus darbu nosaukumus, papildināt ar jauniem darbu nosaukumiem, grozīt darbu nosaukumus un mērvienības.
	5. Finanšu piedāvājumā cenas norāda *euro* (EUR) ar un bez PVN. Izmaksu aprēķinos norāda vienības cenas ar precizitāti divi cipari aiz komata, norādot visu pozīciju izcenojumu. Ja Finanšu piedāvājumā iekļautas pozīcijas ar “0” (nulle) izmaksām, pretendents papildus sniedz skaidrojumu, no kāda finansējuma/pozīcijām attiecīgās pozīcijas izmaksas tiks segtas.
	6. Ja tehniskajā specifikācijā ir minēti konkrēti materiālu ražotāji, Pretendents drīkst piedāvāt šiem konkrētajiem produktiem līdzvērtīgus citu ražotāju produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā tehniskajā specifikācijā minētie.
	7. Pretendenta piedāvātās Finanšu piedāvājuma katras pozīcijas vienības cenas vērtība ir nemainīga visā līguma izpildes laikā. Veicot izmaksu aprēķinu, Pretendenta pienākums ir pārliecināties, ka izmaksu aprēķinā tiek iekļauti pilnībā visi tehniskajā specifikācijā paredzētie darbi un darbu apjomi, aprēķinam izmantojot ne tikai darbu apjoma sarakstu, bet visu tehniskajā specifikācijā paredzēto darbu kompleksu izpildi, tajā skaitā iekļaujot:
		1. piegāžu un pakalpojumu līgumcenu, kas nepieciešama šī iepirkuma rezultātā noslēgtā līguma izpildei;
		2. darbu veikšanai nepieciešamo atļauju un saskaņojumu, darbu nodošanai nepieciešamo pārbaužu, ekspertu un kontrolējošo institūciju atzinumu saņemšanas izmaksas;
		3. visu ar pamatdarbiem saistīto darbu, tai skaitā, materiālu un atkritumu transporta izmaksas;
		4. visas izmaksas, kas saistītas ar Darbu veikšanu, tai skaitā, visi nodokļi, maksa par energoresursiem un komunālajiem pakalpojumiem, laukuma uzturēšanas izmaksas, savu materiālu un tehnikas apsardzes u.c. izmaksas;
		5. garantijas izdevumi.
	8. Papildus izmaksas, kas nav ievērtētas finanšu piedāvājumā, netiks ņemtas vērā, noslēdzot iepirkuma līgumu un iepirkuma līguma darbības laikā.

## Iepirkumu komisija veic piedāvājumu vērtēšanu slēgtā sēdē 4 (četros) posmos, katrā nākamajā posmā vērtējot tikai to piedāvājumu, kas nav noraidīts iepriekšējā posmā:

* 1. 1.posms – **Piedāvājumu noformējuma pārbaude**

Iepirkumu komisija pārbauda, vai Piedāvājums sagatavots un noformēts atbilstoši nolikuma 7.punktā norādītajām prasībām. Pasūtītājs piedāvājumu tālāk neizskata tikai tad, ja piedāvājums neatbilst iepirkumā noteiktajām noformējuma prasībām un pārkāpums ir būtisks, tādējādi ietekmējot piedāvājuma (vai kāda tā dokumenta) juridisko spēku.

* 1. 2.posms – **Pretendenta atlase**

Iepirkumu komisija atbilstoši savai kompetencei un, ņemot vērā iesniegtos Pretendentu atlases dokumentus (nolikuma 9.punkts), novērtē, vai Pretendents atbilst kvalifikācijas prasībām – nolikuma 9., 10., 11. punktos norādītājām prasībām.

Ja iestājas kāds no nolikuma 7.1.puntā noteiktajiem gadījumiem un pretendents neiesniedz nolikuma 8.5. vai 8.6. punktā minēto apliecinājumu vai kādu no atlases dokumentiem, komisija izslēdz pretendentu no turpmākās dalības iepirkumā. Pasūtītājs noraidīs arī to Pretendenta piedāvājumu, kurā būs sniegta nepatiesa informācija par Pretendenta atbilstību atlases prasībām vai tāda nebūs iesniegta, vai kurus tā būs atzinusi par neatbilstošiem pretendentu atlases prasībām.

* 1. 3.posms – **Tehnisko un Finanšu piedāvājumu atbilstības pārbaude**

Iepirkumu komisija Pretendentam, kas nav noraidīts pēc pirmā un otrā posma, pārbauda Tehnisko un Finanšu piedāvājuma atbilstību. Iepirkumu komisija pārbauda, vai Tehniskais un Finanšu piedāvājums atbilst nolikuma 9. un 10. punktā noteiktajām prasībām. Ja Pretendenta Tehniskais piedāvājums un Finanšu piedāvājums nav sagatavots atbilstoši noteiktajām prasībām vai pretendenta iesniegtais piedāvājums nepierāda savu spēju nodrošināt nolikumā norādīto visu prasību un Darbu izpildi, iepirkumu komisija var lemt par piedāvājuma tālāku neizskatīšanu.

* 1. 4.posms – **Piedāvājuma izvēle**

Pretendents, kurš nav noraidīts pēc pirmā, otrā un trešā posma, vērtē Finanšu piedāvājumu. Vērtējot Finanšu piedāvājumu, Iepirkumu komisija ņem vērā piedāvājuma kopējo cenu bez pievienotās vērtības nodokļa. Piedāvājumu vērtēšanas laikā Iepirkumu komisija pārbauda, vai piedāvājumā nav aritmētisku kļūdu. Ja Iepirkumu komisija konstatē šādas kļūdas, tas šīs kļūdas izlabo, par kļūdu labojumu paziņo pretendentam. Vērtējot finanšu piedāvājumu, Iepirkumu komisija ņem vērā labojumus.

* 1. No piedāvājumiem, kas atbilst visām izvirzītajām prasībām, tiks izvēlēts **saimnieciski visizdevīgākais** **piedāvājums ar zemāko cenu bez PVN.**
	2. Iepirkuma komisija ir tiesīga pretendenta piedāvājuma noformējuma, atlases, Tehnisko un Finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	3. Iepirkuma komisija pārbauda, vai piedāvājums nav nepamatoti lēts.
	4. Iepirkumu komisija, lai pārliecinātos par pretendenta iesniegto dokumentu patiesumu, var pieprasīt ziņas par pretendentu no Latvijas Republikas Uzņēmumu Reģistra atkalizmantotāja datu bāzes www.lursoft.lv, Būvkomersantu reģistra un Būvspeciālistu reģistra, kā arī no citām publiski pieejamām informācijas sistēmām un datu bāzēm.
	5. Pretendents, kura piedāvājums, salīdzinot un izvērtējot iesniegtos piedāvājumus, noteikts kā nolikuma prasībām atbilstošs piedāvājums ar viszemāko cenu, tiek atzīts par uzvarētāju konkursā. Gadījumā, ja iepirkuma komisija konstatē, ka divu vai vairāku Pretendentu piedāvātā cena ir vienāda, uzvarētājs tiek noteikts izlozes veidā.

## Ar pretendentu, kurš tiks atzīts par uzvarētāju iepirkumā, tiks slēgts līgums atbilstoši nolikuma 10.pielikumā pievienotajam līguma projektam. Ja uzvarējušais pretendents kavējas vai atsakās slēgt līgumus nolikuma 13.1.punktā noteiktajā termiņā, Iepirkumu komisija izvēlas nākamo pretendentu, kura piedāvājumu Iepirkumu komisija atzinusi par piedāvājumu ar zemāko cenu.

## Uzvarējušam Pretendentam iepirkuma līgumi ir jānoslēdz ar Pasūtītāju ne vēlāk kā 5 (piecu) darba dienu laikā pēc lēmuma par līgumslēgšanas tiesību piešķiršanu iepirkuma uzvarētājam izsūtīšanas brīža. Ja šajā punktā minētajā termiņā Pretendents neparaksta iepirkuma līgumu, tas tiek uzskatīts par Pretendenta atteikumu slēgt iepirkuma līgumu.

* 1. Pretendents pēc līguma noslēgšanas uzņemas pilnu atbildību par līgumsaistību izpildi, kā arī par visiem zaudējumiem, kas var celties līguma nepienācīgas izpildes rezultātā un jaunas iepirkuma procedūras izsludināšanā.
	2. Pasūtītājam ir tiesības samazināt iepirkuma apjomu gadījumā, ja izrādās, ka tam ir nepietiekami finanšu līdzekļi iepirkuma līguma īstenošanai, vai atteikties noslēgt iepirkuma līgumu.
	3. Pasūtītājs, ievērojot iepirkumam paredzētos un pieejamos budžeta līdzekļus, ir tiesīgs piedāvājuma izvērtēšanas gaitā izvēlēties, kuras no rotaļiekārtām iepirkuma priekšmeta otrajā daļā pasūtītājs pasūta un par kurām tiek noslēgts iepirkuma līgums.
	4. Pretendents, kurš iesniedzis piedāvājumu iepirkumā, uz ko attiecas Publisko iepirkumu likuma 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas.

Iepirkumu komisijas priekšsēdētāja vietnieks Jānis Zvaigzne